Ngohe Aromatawai: Te tukuatu pāhotanga mataora

Paerewa Paetae Ngā Toi Puoro 91705: Te whakamahi i te reo toi o ngā toi puoro

Aronga: Ngā Toi Puoro 1.8B v1

Whiwhinga: 4

**Te Horopaki**

He kaiwhakapāho koe, kei a koe tō ake teihana YouTube. Ia rā, ia rā, ka tukuatu koe i tētahi pāhotanga mataora ki te ao e pā ana ki ngā toi puoro.

Ko tāu nā mahi he whakarite i tō pāhotanga e pā ana ki a koe anō, ā, ka āta whakarite koe i ngā kōrero mōu ake. Kia maumahara ko koe te kaipuoro, ko āu pūkenga toi te tino pūtake o te pāhotanga.

Ka aromatawaingia tāu āhei ki te whakamahi i te reo toi puoro hei whakamārama i tō kaupapa.

**Hei Mahi**

Āta whakarite i ngā kōrero me ngā āhuatanga e hāngai ana ki a koe, arā:

* ko tō whakapapa
* tō putanga ki te ao puoro
* te momo toi puoro/taonga e whai ana koe
* ngā pūkenga/huānga/tukanga e kitea ana ki āu mahi.

Whakarite i ngā kōrero mōu ake kia rite ai mō te whakapāho atu, te tukuatu ki tō pāhotanga mataora. Ko tōna tikanga, kia whakamahia te reo e tika ana ki te whakamārama atu i ōu āhuatanga toi puoro nei.

Tukuatu tō pāhotanga mataora ki tō teihana YouTube.

**Taunakitanga: Ngā Toi Puoro 91705 Te tukuatu pāhotanga mataora**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| * Ka whakamahi i te reo toi o ngā toi puoro ki te whakaatu i ngā māramatanga toi e hāngai ana ki te kaupapa.

*Hei tauira:**Kua tautohua ko ia te kaitoi puoro. Me whai māramatanga ki te kōrero i te reo toi:* * *mō tōna whakapapa*
* *mō tōna putanga ki te ao puoro*
* *te momo toi puoro/taonga e whai ana ia*
* *me ngā pūkenga/huānga/tukanga e kitea ana ki tāna mahi.*
 | * Ka whakawhānui i te puna reo toi o ngā toi puoro kia pai ai te whakamārama i tētahi kaupapa.
* Ka tuawhiti te reo toi o ngā toi puoro kia mārama ai te whakapuaki whakaaro.

*Hei tauira:**Kua whakawhānuihia tōna puna reo toi kia tino tau te whiriwhiri kupu toi me te whakatakoto kōrero toi e hāngai ana ki te kaupapa o te tukuatu pāhotanga mataora.* | * Ka whakamahi i te reo toi o ngā toi puoro hei whakamārama i ngā kaupapa huhua noa.
* Ka puta ngā taha rerehua kia rere pai ai ngā mahi toi.
* Ka tau te whakamārama i ngā momo pūkenga, ngā huānga, me ngā tukanga o ngā toi puoro.

*Hei tauira:**Kua whakawhānuihia te puna reo o ngā toi puoro kia tau te whakamārama o ngā pūkenga, ngā huānga me ngā tukanga o te tukuatu pāhotanga mataora.* *Kua whai taunaki kia māmā ai te whiriwhiri kupu toi, ā, te takoto hoki o ngā rerenga kōrero kia puta ngā taha rerehua o te pāhotanga mataora.* |